Lady Gaga se hoofrol op die silwerskerm | rooi rose Lady Gaga se hoofrol op die silwerskerm | rooi rose
Lady Gaga se hoofrol op die silwerskerm
Dit is onlangs bekendgemaak dat die bekende sangeres en aktrise, Lady Gaga, haar eerste hoofrol in die jongste weergawe van die ikoniese musikale film, A Star is Born, gaan vertolk. En dit nogal teenoor die smeulende hartebreker, Bradley Cooper, wat agter-die-skerms ook as regisseur gaan staan. Deur Nicole Kemp. Foto: Verskaf.
Dié nuus is onlangs deur Greg Silverman, President van Warner Bros. Pictures, aangekondig. Tog gaan nie net Lady Gaga se toneelspel-vermoëns in die kollig wees nie, maar ook haar musikale talent met dié dat sy ’n paar snitte eksklusief vir die film gaan skryf en opneem.
Hoewel die film die eerste keer sal wees waar ons vir Lady Gaga in ’n hoofrol sien, is dit nie haar eerste keer voor die kamera nie. Haar toneelloopbaan is reeds verlede jaar gevestig danksy haar rol in die bekende televisiereeks, American Horror Story, wat selfs aan haar ’n Golden Globe vir Beste Aktrise in ’n Beperkte Reeks, besorg het. So ook is sy die Robert Rodriquez-films, Machete Kills en Sin City: A Dame to Die For, te sien.
Ons kan nie wag om haar in dié rol te sien nie!